Moral de la Reina

Moral de la Reina Valladolideko udalerria da, Tierra de Campos eskualdean dagoena. 42,40 km2-ko azalera du eta 2024ko urtarrilaren 1eko erroldaren arabera 146 biztanle zituen.

 Geografia 
Tierra de Campos eskualdean kokaturik dago Valladolid hiriburutik 52 kilometro iparraldera. Itsas mailarekiko 765 metrotako altueran dago eta ingurunea ordoki itxurakoa da, errekek zeharkatutzen dutena, uda aldean lehortu egiten badira ere.

 Historia 
Toledoko apezpikua eta Fernandeo III.aren kronista zen Rodrigo Jiménez de Radak 1157. urtean Alfontso VII.aren semeen arteko muga zehaztu zuen Rebus Hispaniae kronikan eta muga harttan kokatu zuen Moral. Garai hartan alkazar bat eta harresia eraiki ziren herrian.

1187an agertzen da lehen aldiz Moral de la Regina izena idatzita. Leonor Gaztelakoaren babes pertsonala jaso zuelako izan daitekeela uste da.

Idatzita dago Alfontso VIII.a, Fernando III.a eta Berengela erregina bertan izan zirela.

XVIII.mendean hiru parrokia zituen, San Migel, Santa Marta, eta hirugarren bat harresietatik kanpora. 417 biztanle zituen.

XIX. mendearen amaieran Elisabeth II.a Espainiakoa kanporatua izan zenean herriak izena aldatu zuen eta Moral de la Paz izatera pasa zen. XIX. mendean izena berreskuratu zuen.

 Ondasun nabarmenak 

 Jasokundeko Andre Mariaren eliza (Iglesia de la Asunción de Nuestra Señora)
 San Juan elizaren hondarrak
 Madriletik Santiagora doan Donejakue bidea igarotzen da herritik.

 Iruditegia 

 Ikus, gainera 
 Valladolideko udalerrien zerrenda

 Erreferentziak 

 Kanpo estekak 
  Valladolideko udalerrei buruzko webgunea Valladolideko aldundiaren webgunean.

Kategoria:Valladolideko udalerriak